ત્રીજો જશ મધુરાયને જાય છે. તેના મમતા વાર્તામાસિકમાં ‘આ ચિત્ર ઉપરથી ૫૦૦ શબ્દોની એક વાર્તા મોકલો’નું આમંત્રણ જોયું. એક ચિત્ર ઉપરથી કેવી રીતે વાર્તા લખી શકાય? તેમ મને કિશોરે પૂછ્યું. મે એમને ચેલેંજ આપી કે હું લખી બતાવું. ધારી ધારીને જોયા પછી મારા મગજમાં એક વાર્તા ઉપસી આવી. મમતા માસિકમાં મેં મન્સુરના મથાળા હેઠળ વાર્તા મોકલી આપી. વાર્તા પ્રસિદ્ધ થવાથી મને તો ચાનક ચડી. ત્યાર પછી ચારેક અંકના ચિત્ર ઉપરથી વાર્તા લખી નાખી. જે હજી છપાયા વગર પડી છે. આમ મધુરાયે મને લખતી કરી તેમ કહી શકું.